Motî:coirzenoxh - Wikipedia

# Motî:coirzenoxh

### Èn årtike di Wikipedia.

coirzenoxh [advierbire] 1. avou s' coir et ses oxheas, tot djåzant d' ene djin (et nén tot-z evoyant ene ôte sakî estô d' lu). Å cmince, li djudje aveut rfuzé li procuråcion ki Zande aveut dné å pårlî, et dmander ki l' ome si vegne prezinter coirzenoxh divant les noerès cotes (L. Mahin). Il a passé dins li tchminêye coirzenoxh. F. en chair et en os. 2. >> magnî coirzenoxh: a) tot raspepiant les oxheas, tot djåzant do magnaedje d' ene biesse. Il a magnî l' live coirzenoxh. Si t' vas trop près do gros tchén, i t' magnrè come on soret, coirzenoxh. F. dévorer. b) magnî galoufmint. 3. (imådjreçmint) pår. Dj' a vizité l' tchestea, del cåve å gurnî, coirzenoxh. Les airs des djîles vos saizixhèt coirzenoxh. (H. Pétrez) >> si dner coirzenoxh po: bouter po ene boune ouve tant k' on pout. Abel Dumant si dnéve coirzenoxh pol comiece di Fleuru (H. Pétrez). F. payer de sa personne. Disfondowes: cwar-z-è-n-ohy, cwèr-z-è-n-oh, cwér-è-n-ohy, cwâr-z-è-n-och, cwar-z-è-n-ouch, côrzènouch, coûrzènouch, cwarzinouch, cwarèmouch. Etimolodjeye: aplacaedje d' ene advierbire "e coir et-z en oxh" (avou l' coir et les oxhs).

Dipus d' racsegnes sol ratourneure "coirzenoxh" dins li rvowe Diyalekes del Walonreye.

Prin del pådje «http://wa.wikipedia.org../../../c/o/i/Mot%C3%AE%7Ecoirzenoxh.html»

##### Views

- Årtike
- Copene
- Modêye d' asteure

##### Cweri